Чаму менавіта ў Германіі? Наш Мэрылендскі універсітэт — гэта быў такі універсітэт, які служыў для амерыканскіх узброеных сілаў ва ўсім свеце. Ваенны міністр вырашыў, што нейкі універсітэт мусіць даць такі школьны, педагагічны сервіс усёй арміі, усім амерыканскім узброеным сілам у свеце. Наш Мэрылендскі універсітэт ёсць і ў Японіі, і паўсюль, дзе толькі ёсць амерыканскія войскі. Мне спадабалася, што тут працуюць блізкія мне людзі, таму я і прыехаў у Нямеччыну. А я мог выкладаць і ў Японіі, ці нават у В’етнаме, калі там была вайна. Нашы філіялы былі паўсюль, дзе вялася вайна. Бачыце, як амерыканская дзяржава клапацілася пра сваіх маладых салдат, каб яны не марнавалі часу, але вучыліся і вучыліся, яна давала ім такую магчымасць.